Øvre Røssåga kraftverk

Øvre Røssåga kraftverk er et vannkraftverk i Bleikvasslia i Hemnes kommune i Nordland fylke. Deler av nedbørsfeltet ligger i Grane og Hattfjelldal kommuner.

Kraftverket utnytter fallet på 135 meter fra magasinet Røssvatn til Stormyrbassenget. Røssvatn er oppdemmet og reguleres mellom 384 til 375 moh. Røssåga reguleres som følge av kraftverket.

Produksjonen startet i 1961 og kraftverket ble ferdigstilt i 1962 med en samlet effekt på 160 MW og årlig produksjon på 880 GWh. Kraftverket er bygget i fjell og eier er Statkraft.

Det er installert tre francisturbiner på totalt 175 MW. Midlere årsproduksjon er på 900 GWh. 

Kraftverket er oppgradert i 2020. Effekten er økt med 15 MW, produksjonen er økt med rundt 100 GWh.

Referanser

Kilder

 NVE vannkraftdatabase
 Statkraft

Kategori:Vannkraftverk i Nordland
Kategori:Næringsliv i Hemnes
Kategori:Statkraft
Kategori:Kraftverk i Hemnes
Kategori:Røssågavassdraget
Kategori:Kraftverk etablert i 1961